1. ปัจจัยความเสี่ยง

ธุรกิจโรงพยาบาลถือได้ว่าเป็นการให้บริการที่มีความจำเป็นขั้นพื้นฐานในการดำรงชีวิต
ซึ่งจะขยายไปตามจำนวนประชากรที่เพิ่มขึ้น
และมีการขยายตัวเพิ่มสูงขึ้นเมื่อประชากรมีระดับการศึกษาและฐานะทางเศรษฐกิจและสังคมที่ดีขึ้น
ในขณะที่ประเทศมีการพัฒนาก้าวหน้าไปอย่างไม่หยุดนิ่ง
ความผันผวนหรือความเสี่ยงในการดำเนินธุรกิจโรงพยาบาล จึงมีน้อยกว่าธุรกิจอื่น ๆ โดยทั่วไป
อย่างไรก็ดีก็ยังคงมีปัจจัยบางประการที่อาจจะมีผลกระทบต่อการดำเนินงานในอนาคตของบริษัทได้คือ

1.1 เงินลงทุนบริษัทในเครือและบริษัทที่เกี่ยวข้องกัน

1.1.1 บริษัท พิษณุโลกอินเตอร์เวชการ จำกัด

เป็นบริษัทที่ดำเนินกิจการโรงพยาบาลเอกชนในจังหวัดพิษณุโลกในนาม
“โรงพยาบาลอินเตอร์เวชการ” เนื่องจากบริษัทฯ
ดังกล่าวมีผลการดำเนินงานขาดทุนติดต่อกันมาเป็นเวลาหลายปี
ประกอบกับภาวะหนี้สินที่จะต้องดำเนินการแก้ปัญหา โดยการดำเนินการปรับปรุงโครงสร้างหนี้ใหม่

  1.1.2 บริษัท โรงพยาบาลภัทร จำกัด

เป็นโรงพยาบาลเอกชนในจังหวัดปทุมธานี เริ่มดำเนินกิจการมาประมาณ 4 ปี
แต่เนื่องด้วยภาวะเศรษฐกิจโดยรวมที่ชะลอตัวลง
ประกอบกับแนวโน้มธุรกิจโรงพยาบาลเอกชนในเขตกรุงเทพมหานครและปริมณฑลมีการแข่งขันค่อนข้างสูง
เป็นผลทำให้ผลการดำเนินกิจการของโรงพยาบาลไม่ดีเท่าที่ควร
อีกทั้งยังมีภาระหนี้สินจำนวนมากที่เป็นแหล่งเงินทุนที่เคยนำมาใช้ในการดำเนินกิจการของโรงพยาบาล

จากสถานการณ์ดังกล่าวก่อให้เกิดความเสี่ยงแก่บริษัท เชียงใหม่ธุรกิจการแพทย์ จำกัด (มหาชน)
ในฐานะผู้ลงทุนในบริษัทดังกล่าวข้างต้น ที่จะไม่ได้รับผลตอบแทนจากการลงทุน
หรือเกิดการขาดทุนในเงินลงทุนดังกล่าว ทั้งนี้ขึ้นอยู่กับความสามารถของแต่ละบริษัท
ที่จะหาแหล่งเงินทุนเพื่อแก้ไขปัญหาสภาพคล่องที่มีอยู่และดำเนินการแก้ปัญหาเกี่ยวกับผลการดำเนินงานเพื่อก่อให้เกิดกำไรในอนาคตได้
อย่างไรก็ตามบริษัท เชียงใหม่ธุรกิจการแพทย์ จำกัด (มหาชน)
ได้มีการตั้งสำรองการด้อยค่าของเงินลงทุนดังกล่าวไว้ในงบการเงินของบริษัทฯ เป็นที่เรียบร้อยแล้ว

1.2 ความเสี่ยงทางด้านการลงทุน

  ความเสี่ยงทางด้านการลงทุนจากการแข่งขันที่สูงขึ้น
  นอกจากจะทำให้มีต้นทุนด้านบุคลากรสูงขึ้นแล้ว ยังทำให้ต้นทุน

ในด้านอื่นสูงขึ้น ได้แก่การลงทุนในด้านเครื่องมือและอุปกรณ์ทางการแพทย์ให้ทันสมัยอยู่เสมอ
การปรับปรุงโครงสร้างทางกายภาพเพื่อให้พร้อมที่จะรองรับผู้ป่วย/
ผู้มารับบริการได้อย่างเพียงพอและสะดวกสบาย รวมทั้งเพื่อเพิ่มประสิทธิภาพในการให้บริการ
และสร้างภาพพจน์ที่โดดเด่นกว่าคู่แข่งขัน เพื่อรักษาและขยายส่วนแบ่งทางการตลาดไว้ให้ได้

1.3 ความเสี่ยงจากการขาดแคลนบุคลากร

เนื่องจากธุรกิจโรงพยาบาลจำเป็นที่ต้องมีบุคลากรในฝ่ายต่าง ๆ ที่มีความรู้ ความสามารถ
และความชำนาญเป็นพิเศษ ทั้งแพทย์ พยาบาล เภสัชกร และเจ้าหน้าที่เทคนิคต่าง ๆ
ซึ่งมีความเป็นไปได้ที่จะขาดแคลนบุคลากรในด้านดังกล่าว
เนื่องจากเศรษฐกิจที่ดีขึ้นมีผลให้อุตสาหกรรมทางการแพทย์มีการขยายตัวอย่างรวดเร็ว
รวมทั้งบุคลากรในด้านนี้จำนวนไม่น้อยที่หันเหไปประกอบอาชีพอื่น
ดังนั้นเพื่อรองรับปัญหาและความเสี่ยงดังกล่าว
บริษัทมีมาตรการที่จะให้ผลตอบแทนที่เหมาะสมกับพนักงาน
และมีการให้ผลประโยชน์เพื่อจูงใจให้พนักงานอยู่กับบริษัทในระยะยาว
นอกจากนี้ยังมีการให้การอบรมเสริมสร้างความรู้ใหม่ ๆ มีสวัสดิการ และสันทนาการต่าง ๆ
ให้แก่พนักงาน

1.4 การแข่งขันในอุตสาหกรรมทางการแพทย์ที่รุนแรงขึ้น

เมื่อเศรษฐกิจเริ่มดีขึ้น ความสามารถและกำลังซื้อของประชาชนจึงเพิ่มขึ้นตามลำดับ
ดังนั้นการแข่งขันของโรงพยาบาลเอกชนจึงรุนแรงขึ้นด้วย
เพื่อให้สามารถรักษาฐานลูกค้าเก่าไว้และเพิ่มขยายฐานลูกค้าใหม่
บริษัทจึงมีความพยายามอย่างต่อเนื่องที่จะพัฒนาคุณภาพของบริการทางการแพทย์ให้ดีขึ้น
และมีการลงทุนในเทคโนโลยีที่ทันสมัยเพื่อให้สามารถแข่งขันได้

1.5 ภาวะเศรษฐกิจโดยรวมของประเทศ

  ภาวะเศรษฐกิจโดยรวมของประเทศซึ่งเป็นผลเนื่องมาจากปัญหาต่าง ๆ
  ที่เกิดขึ้นในประเทศในช่วงที่ผ่านมา เช่น ปัญหา

ไข้หวัดนก ปัญหาความไม่สงบในจังหวัดชายแดนภาคใต้ ปัญหาในเรื่องราคาน้ำมัน
ปัญหาคนว่างงานเพิ่มขึ้น รวมทั้งผลกระทบจากอุตสาหกรรมการท่องเที่ยวที่ถดถอย
ซึ่งมีผลกระทบต่อรายได้เป็นอย่างมากต่อทุก ๆ ธุรกิจ รวมถึงธุรกิจโรงพยาบาลด้วย